《游圭峰二十首 其十一 朝斗石》
明代·李之世

片石分云出，生成礼斗坛。星河七曜动，环佩五更寒。

灵雨阴长润，霜华剥不刊。飞来双白鹄，缥缈下层峦。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。